Здравейте! Имам следното питане. Отскоро съм на трудов договор към фирма, която издава няколко печатни медии. Освен всеобщата ми работа (в случая – редактор на всички издания), ми заплащат като хонорар писането на авторски материали към вестника. Все още не съм стигал до това да взема хонорар от вестника, предстои ми (парите от писаните от мен материали мога да изчакам да се съберат и в края на месеца да взема наведнъж като сума каквото съм натрупал). Въпросът ми е, вземайки този хонорар, без значение каква е сумата, трябва ли да платя данък в НАП за него (понеже се води като допълнително заплащане, извън заплата, но все пак към една фирма, т.е. един работодател)? И как, кога – например до 30 април тази година, както е с годишната декларация и да опиша цялата сума на всичко, взето до края на април, или трябва всеки месец оттук насетне, когато взема хонорар, да декларирам и плащам данъка? 




Трябва ли да платя данък върху хонорар от авторски текст, който взимам извън трудовия договор?
==============================================================================================

 

Здравейте,


след като ще получавате хонорари, които са извън уговореното в трудовия Ви договор, следва да заплащате данък 10 % върху тях. Преди облагането на сумата, която получавате е необходимо да приспаднете 25 % нормативно признати разходи. Следва да попълвате както годишна данъчна декларация по чл. 50 от ЗДДФЛ, така и декларации по чл. 55 от ЗДДФЛ и да заплащате авансов данък на всяко тримесечие с изключение на последното.


За допълнителна информация можете да се свържете с мен.  

Поздрави,  

адв. Николина Митова  

0898 303092


